ОБЩИ УСЛОВИЯ  / ДОГОВОР

за предоставяне на услугата “i-connect” - предплатени 

телефонни разговори през интернет (VOIP)
І. ДЕФИНИЦИЯ НА УСЛУГАТА, КОЯТО ВИ ПРЕДОСТАВЯМЕ 


1.1. “I-CONNECT” е услуга за пренасяне на гласови съобщения в реално време през световната Интернет мрежа посредством IP протокол (VoIP), , /наречена за краткост “Услугата”/. Цената за Услугата се определя от "ЛАЙТ СОФТ" ЕООД и се предплаща от Крайния потребител при закупуване на карта "I-CONNECT" и/или на акаунти за достъп “I-CONNECT” от Персонален компютър, свързан с интернет.

1.2. Краен потребител на Услугата е всяко лице, което срещу закупена карта “I-CONNECT” или Акаунт за достъп “I-CONNECT” осъществява телефонни повиквания през световното Интернет пространство към крайни потребители на други далекосъобщителни мрежи. 
1.3. “ЛАЙТ СОФТ” ЕООД, /наречена за краткост “ЛАЙТ СОФТ”/, предлага предплатената телефонна услуга  “I-CONNECT”.  ЛАЙТ СОФТ има седалище и адрес на управление в град Пловдив бул."Цар Борис III Обединител " № 147Б , Д.Н. 1165836940 , Булстат:  115520876, тел. 032-63-20-25, и е-mail litesoft@abv.bg. 
1.4. Договорните отношения между ЛАЙТ СОФТ и крайните потребители във връзка с предоставяне на Услугата се уреждат в съответствие с тези Общи условия, които са публично обявени на уебсайт 

http://i-connect.hit.bg
1.5. Основни термини, използвани в настоящите Общи условия: 

PRIVATE
1.5.1. Карта “I-CONNECT” е материален носител на акаунта за достъп.  “Акаунт за достъп” са  всички атрибути, необходими за предоставяне на Услугата, в т.ч. стойност USER и PIN код, а също така и на изискваните от българското законодателство указания за употреба, срок на валидност, телефони за връзка, телефони за получаване на компетентна помощ и др. 

1.5.2. Персоналеният  код за достъп  ( USER код ) е  10 разряден цифров код, означен върху карта “I-CONNECT”. Персоналният код за достъп ( PIN код ) е 4 разряден цифров код, който допълва USER кода и  двата заедно служат за оторизация на Потребителя за ползване на Услугата. 1.5.3. 
1.5.3.Дестинация означава държава, на територията на която се намира трето лице , с което Крайният потребител по свое желание осъществява връзка, използвайки Услугата. 

1.5.4. Уеб сайт е място в световното Интернет пространство, което се идентифицира и е достъпно чрез своя унифициран адрес URL по протокол HTTP. 

II. ПРЕДОСТАВЯНЕ НА УСЛУГАТА 

2.1 Технологична организация на Услугата:
2.1.1. От момента на закупуване на карта “I-CONNECT” или Акаунт за достъп “I-CONNECT” от страна на крайния потребител се счита, че влиза в сила договорът за Услугата между него и ЛАЙТ СОФТ. 
2.1.2. Всяка карта “I-CONNECT”/ Акаунт за достъп “I-CONNECT”  осигурява на крайния потребител уникален Персонален идентификационен код за достъп. След закупуване на картата потребителят трябва отреже опаковката на означеното място и да извади вътрешната част от картата, съдържаща идентификациионните кодове.

2.1.3. Инструкции за ползване на Услугата през телфон:
PRIVATE
- потребителят избира локален номер за достъп, като не бива да се забравя, че ако използва телефонен пост, свързан към аналогова телефонна централа, следва да превключи телефонния си апарат в тонален режим на работа посредством бутон “ * “ или TONE/PULSE;
- въвежда своя персонален код за достъп (user);

- въвежда своя персонален код за достъп (pin);

- на потребителя се съобщава сумата, с която разполага и може да използва;
- въвежда телефонния номер на дестинацията, с която желае да говори и натиска бутон “#”;
- При изчерпването на предплатената сума в карта “I-CONNECT”/Акаунт за достъп “I-CONNECT” потребителят се информира с звуков сигнал “заето” и линията прекъсва

2.1.4 Инструкции за ползване на Услугата през персонален компютър, свързан с интернет:

PRIVATE
- Потребителят инсталира необходимия за ползване на услугата софтуер от интернет

- Въвежда своите персонални кодове за достъп (user и pin) при първоначалното стартиране на програмата;

- Програмата показва сумата, с която разполага и може да използва;
- Въвежда телефонния номер на дестинацията, с която желае да говори и натиска бутон “CALL”;
- При изчерпването на предплатената сума Акаунт за достъп “I-CONNECT” потребителят се информира със съобщение и  линията прекъсва.

ІІI. ПРАВА, ЗАДЪЛЖЕНИЯ И ОТГОВОРНОСТИ 3.1. Вие се съгласявате: 
3.1.1. Да закупите по свой избор карта "I-CONNECT"/ Акаунт за достъп “I-CONNECT”, с която предплащате цената за ползване на Услугата, съобразно актуалната ценова листа на ЛАЙТ СОФТ и планираното от Вас потребление по дестинации и часови зони. 
3.1.2. Да ползвате Услугата в съответствие с настоящите Общи условия и указания от всеки телефонен пост (свързан към цифрова или аналогова телефонна централа) с телефонен апарат, позволяващ тонално (DTМF) набиране и спазвате инструкциите на ЛАЙТ СОФТ.
3.1.3. Да ползвате Услугата до изчерпване на дебитния лимит за срока на валидност на картата “I-CONNECT”, считано от датата на първото активиране на персоналния код за достъп и при условие, че стойността на предплатената карта “I-CONNECT” не е изразходвана.
3.1.4. След изтичане на срока на валидност на картата “I-CONNECT” остатъкът от цената на предплатената Услуга не може да се използва!
3.1.5. Да получавате информация във всеки момент за оставащата възможна продължителност за ползване на Услугата за един разговор в зависимост от конкретно избрана дестинация и часова зона.
3.1.6. Да търсите и получавате съдействие от ЛАЙТ СОФТ за правилно и ефективно ползване на Услугата, включително 16-часово обслужване от дежурните оператори на центъра за техническа поддръжка и консултации по телефон. 
3.1.7. Да не допускате: неоторизирано ползване на Вашия персонален код за достъп, едновременното използване на Услугата в реално време през повече от една входна точка на ЛАЙТ СОФТ и предоставяне на Услугата на трето лице.
3.1.8. Да ползвате изправни и одобрени комуникационни средства от компетентните органи в Р България.
3.1.9. Да отправяте жалби и предложения до ЛАЙТ СОФТ. 
3.1.10. Някои други Ваши отговорности са свързани с изискванията: 
PRIVATE
- да не се предават съобщения, които съдържат заплахи спрямо физическата неприкосновеност на трети лица, призоваващи към извършване на престъпления, промяна на законовия ред в Р България или към насърчаване на етническа, расова или религиозна вражда;
- да не бъдат предавани в никакъв случай и при никакви обстоятелства лъжливи съобщения за терористични актове, природни бедствия, аварии, необходимост от бърза медицинска помощ, намеса на полиция или пожарна служба и др. такива;
- да не се ползва търговската марка на ЛАЙТ СОФТ при никакви обстоятелства без изрично писмено съгласие;
- да бъде пазено доброто търговско име на ЛАЙТ СОФТ и след прекратяване на ползването на    Услугата.

3.2. ЛАЙТ СОФТ се задължава: 
3.2.1. Да издава, разпространява и продава карти "I-CONNECT" като платежно средство за предплащане на Услугата по цени, определени съобразно търсенето и предлагането на Услугата на далекосъобщителния пазар в страната. 
3.2.2. Да осигурява качествено и ефективно ползване на Услугата, включително 16-часово обслужване:  08.00 – 24.00h  от дежурните оператори на центърa за техническа поддръжка и консултации.
3.2.3. Да предоставя на адрес www.i-connect.hit.bg  необходимата и актуална ценова и друга информация за ползване на Услугата.
3.2.4. Да променя цените на Услугата за някои или всички дестинации, заедно с и часовите зони, след тридневно писмено уведомяване на потребителя чрез уеб сайта www.i-connect.hit.bg. Уведомление не се дължи в случай, че се въвеждат по-благоприятни ценови условия.
3.2.5. Да допълва и/или модифицира Услугата, с цел нейното подобряване, разширение и разнообразяване, включително, като развива нейните качествени характеристики, както и да предоставя Услугата с параметри, в отклонение от спецификацията или да я спира временно в случаи на:
PRIVATE
-  планирани месечни или аварийни профилактични мероприятия с цел оптимизиране на качествени параметри на Услугата, след своевременно уведомяване чрез уеб сайта http://i-connect.hit.bg
-  повреди или смущения в телефонните линии и/или спиране на електрическото захранване на регионалната или национална електрическа мрежа;
-  при смущения и/или повреди в далекосъобщителната мрежа на трети лица, чрез която се постига свързване между крайния потребител и ЛАЙТ СОФТ, както и при невъзможност за ползване на Интернет мрежата или нейни маршрути и ресурси, извън мрежата на ЛАЙТ СОФТ;
-  когато крайният потребител ползва Услугата по начин, който затруднява или пречи на нормалната работа на други потребители или причинява щети;
-  когато Услугата се ползва с един персонален код за достъп от повече от едно място едновременно.

3.2.6. Да пази тайната на далекосъобщенията и да не нарушава неприкосновеността на личните данни и информация на крайния потребител, в съответствие с действащото законодателство. 

3.2.7. Да отговаря в едномесечен срок на жалби и предложения на потребителя, подадени по надлежния ред.

3 .2.8. Да отговаря своевременно на жалби и предложения както чрез уеб сайта www.i-connect.hit.bg, така и на адрес, посочен от крайния потребител.
IV ЦЕНИ, НАЧИН НА ПЛАЩАНЕ, ТАКСУВАНЕ 


4.1.. Цените на Услугата за всички дестинации и са посочени на уеб адрес  www.i-connect.hit.bg
4.2. Заплащането на Услугата се извършва предварително със закупуване на карта "I-CONNECT" от ЛАЙТ СОФТ или негови дистрибутори.
4.3. В цената на Услугата не се включват такси, начислявани от трети лица за услуги, необходими за осъществяване на връзката между крайния потребител и входните точки на ЛАЙТ СОФТ за ползване на Услугата. Тези такси се дължат от потребителя на тези трети лица и ЛАЙТ СОФТ не носи отговорност и не дължи заплащане на тези такси, независимо от това дали е проведен разговор или не.

4.4. Отчитането на проведените разговори при ползване на Услугата се извършва при следните условия: 
- Таксуването започва от момента на отваряне на отсрещната линия.

- Всяка започната минута се таксува като цяла.
4.5. В цената на карта "I-CONNECT" е включен ДДС.


V. СРОК И ПРЕКРАТЯВАНЕ НА ДОГОВОРА 


5.1 . Договорът за ползване на Услугата се сключва за срока на валидност карта "I-CONNECT", указан на потребителската карта. При закупуване на нова карта е налице сключване на нов договор съгласно т. 6.1 от настоящите Общи условия.
5.2. Договорът може да бъде прекратен преди изтичане на срока за валидност на картата в следните случаи:
PRIVATE
- изчерпване на лимита на предплатената карта "I-CONNECT";
- при едностранно прекратяване на договора от страна на ЛАЙТ СОФТ, в случай на нарушаване на някоя от клаузите на настоящите Общи условия от страна потребителя;
- при въвеждане на разрешителен или регистрационен режими за предоставянето на Услугата;
- при ликвидация или обявяване в несъстоятелност на "ЛАЙТ СОФТ" ЕООД, считано от влизане в сила на съответното решение;
- при настъпване на събития от непреодолима сила, съгласно чл. 306 от Търговския закон.

VI. ДРУГИ УСЛОВИЯ 
6.1. За други условия, които изрично не са уредени в настоящите Общи условия, се прилага Законът за задълженията и договорите.

6.2. ЛАЙТ СОФТ може да изменя или допълва настоящите Общи условия, по реда на тяхното приемане. Промените на Общите условия влизат в сила в срок от 3 /три/ дни от датата на публикуването им на уеб сайта http://i-connect.hit.bg.

6.3. За писмено уведомяване по настоящите Общи условия се счита електронна поща с валиден електронен подпис, факс или писмо с обратна разписка.

6.4. При възникване на спорове между страните по прилагането на настоящите Общи условия, те полагат усилия за доброволното им уреждане по споразумение. При не постигане на съгласие, всяка една от страните може да отнесе спора за решаване от Арбитражния съд при Българската търговско-промишлена палата.

6.5. Настоящият ДОГОВОР  влиза автоматично в сила при акт на доброволно закупуване на карта “I-CONNECT” / Акаунт за достъп “I-CONNECT” и / или  при подписване на настоящия договор от страна на ПОТРБИТЕЛЯ.

Доставчик:     ..............................


  
Потребител:  ...............................

/ Лайт Софт ЕООД  /





/ .................................................................../

Гр. ПЛОВДИВ

ДАТА: __  / __ / 2004 г.

